Den Nord-Cimbriske Tilskuer, 1838-10-09
Politiole Nyheder. Rusland. Fra Berlin skrives under 3die Octbr., at man der i de sidste Dage hører forskjellige Rygter om Uroligheder, som paa flere Steder i Rusland skulle være forefaldne; man taler ogsaa om Opdagelsen af en Sammensværgelse, der skal staae i Forbindelse med de Arresteringer, der have fundet Sted i Warschau og Wilna. Hvorledes det saa ogsaa hænger sammen, Keiserens Tilbagekomst til Rusland vil imidlertid bidrage til det derværende Publicums Beroligelse. Det er bekjendt nok, at en stor Deel af Russerne med misundelige Øine ansee det Fortrin Fremmede og især Tydskerne nyde; men ikke mindre bekjendt er ogsaa den personlige Jndflydelse Keiseren udøver paa sit Folk, oprørske Planer kunne derfor kun være at søge blandt de russiske Store, men Massen af Nationen er deres Hersker afgjort hengiven. Følgende Artikel, der meddeles under 10de Septbr. fra Odessa er høist mærkelig: "Det hele sydlige Rusland antager et krigerigsk Udseende, daglig seer man nye Troppe Transporter indtræffe fra det Jndre af Landet, medens Krigskibe fra alle Egne i det sorte Hav deels ankomme hertil og deels til Sebastopels Havn. Over 30 større og mindre Krigsfartøier ere i seilbar Stand, og færdige til paa første Vink at kunne indtage 15,000 Md. Landgangstropper. Porten synes i den senere Tid ikke at have sat den Tiltroe til Ruslands Venskab, som det synes af kunne fordre; den beiler til meere bortfjernede Rationers Gunst. Porten maa vogte sig for, at den ikke ved en indtrædende Spaltning i de europæiske Magters Jnteresse, bliver kunst ved et Sammenstød af modsatte Kræfter, og at den ikke kommer til Skade ved den tilsyneladende Forandring, af Forholdene i Orienten. Det lader til at den skatter Ruslands Magt alt for ringe naar den vover ved en hensigtsløs Hengivenhed for en anden Nation, at fremkalde en Spænding, der let kunne overgaae til aabenbar Fjendskab. Den Tid vil komme, og den er ikke meget fjern, da man overalt vil overbevise sig om Ruslands velmenende Hensigter; det skeer ikke ved diplomatiske Kunstgreb, at det i Tydskland seer sine Ønsker meest billiget, at Frankerig søger dets Venskab, Persien stiller sig under dets Vinger, og at endog Mehmed Alt retter sine Blikke derhen, og kun venter i St. Petersburg Orden, Rolighed og en billig Afgjørelse af de for Tiden værende politiske Qvæstioner. Uangribelig i sit Land, og Herre over de kraftigste meest hærdede Folkeslag paa Jorden, kunne det for lang Tid siden have gjennembrudt Europas Formuur, og ladet dictere sin Villie, som Lov, dog Maadehold var altid dets Divise &c." At dette er skrevet af en russisk Deplomat, seer man nok, og at Rusland nærer gigantiske Planer ogsaa med i Hensyn til Europa er tydelig; ligesom ogsaa Keiser Nicholaus paa sin Reise har søgt at gjøre sig de tydske Hoffer hengivne. Det bekræftes nu fra Baiern under 22de Septbr., at den baierske Kronprinds skal formæles med en russisk Prindsesse; det samme skal være Tilfældet med Hertug Mar af Leuchtenberg. Det kunne være mueligt, at denne Sidste fik en høi Ansættelse i Polen, saameget desmere, som Rusland søger at slutte Venskabets Baand med det regjerende Dyngstie i Sverrig saameget fastere, da Sverrigs Thronarving allerede er saa nøie forbunden med Familien Beauharnois. Ved Keiseren af Ruslands Reise for iaar, knytter sig Begyndelsen til Nordens uberegnelige Overvægt mod Østen, der naturligviis nærmer sig Frankerig meere og meere. Det kommer nu an paa, hvorvidt de europæiske Cabinetter med Rolighed ville see paa den politiske Suprematie Rusland søger at erhverve sig over Europa. J russisk Lithauen finde bestandig flere Arresteringer Sted, og de Fangne blive strængt bevogtede i store Klostere i Wilna. Natten til den 15de September er en stor Grændse=Opsynsmand Kottarewsky bleven ihielslaaet paa den anden Side Grændsen; man fandt hos ham 20000 Rubler i Assignater som han havde faaet som Angiver; Gierningsmanden har man ikke kundet opdage.